For å hjelpe faren med bestyrelsen av eiendommene, lot han seg i 1836 utnevne til fogd i Øvre Thelemarken hvor han bosatte seg i Seljord. To år senere flyttet han ned til Lille Ulefos, hvoretter han ved farens død i 1854 slo seg ned på selve hovedgården. Allerede i 1840 hadde han overtatt Ulefos med eiendommene, og disse drev han frem til sin død 30. juli 1863. Hans Aall ble bisatt i Romnes kirke.